Des del 8 d'agost, les autoritats suïsses apliquen una quarantena de deu dies a les persones que entrin al país des de Catalunya.
Consulteu totes les mesures exigides abans de viatjar al país helvètic.
Infografia amb les recomanacions oficials de les autoritats sanitàries suïsses.
L'Estat espanyol (a excepció de les Illes Canàries) es troba inclòs entre els països considerats amb risc elevat d'infecció de l'Oficina Federal de la Salut Pública (OFSP) de Suïssa.
Això implica que qualsevol persona que vingui de l'Estat espanyol pot entrar a Suïssa, però haurà de fer una quarantena estricta de 10 dies.
Si heu estat a Catalunya durant els darrers 14 dies abans d'entrar a Suïssa, us heu de posar en quarantena vosaltres mateixos durant 10 dies:
Important: un test negatiu no aixeca una quarantena obligatòria i tampoc redueix la seva durada.
De fet, un resultat negatiu no exclou una infecció.
Qualsevol persona que no compleixi l'obligació de posar-se en quarantena o declarar la seva arribada comet una violació de la llei d'epidèmies i pot ser castigat amb una multa de fins a 10.000 CHF.
No s'exigeix l'auto-quarantena als passatgers en trànsit que s'hagin quedat menys de 24 hores en un estat o territori amb alt risc d'infecció.
Suïssa és un país federal i, per tant, la resposta a la pandèmia un cop acabada la fase d'emergència correspon a cada cantó, mentre que la Confederació emet recomanacions.
Això implica que es poden trobar diferències sobre les mesures de prevenció segons el cantó que visiteu, com ara l'obligatorietat de portar mascareta als comerços, per exemple.
Per aquesta raó, us recomanem consultar la pàgina del cantó on us trobeu sobre el coronavirus per conèixer les mesures aplicades en cada cas.
Trobareu el llistat de cada pàgina en aquest enllaç.
Tot i això, hi ha algunes mesures aplicables a tot el país.
És el cas de l'ús obligatori de les mascaretes en tots els transports públics.
O la prohibició de celebrar actes de més de 1.000 persones, al menys fins al 31 d'agost.
Per altra banda, es demana als viatgers respectar les normes d'higiene i conducta recomanades.
Aquestes són mantenir una distància de 1,5 metres amb altres persones, rentar-se les mans sovint o fer servir mascareta en l'espai públic quan no sigui possible mantenir la distància recomanada entre persones, entre d'altres.
El Govern de la Generalitat compta amb una Delegació a Ginebra.
Si necessiteu qualsevol informació addicional sobre la situació de la COVID-19 o les mesures exigides si viatgeu a Suïssa des de Catalunya, podeu contactar-nos al 0041 (0) 22 552 63 00 o per email a [EMAIL]
Per altra banda, les autoritats suïsses posen a disposició una línia telefònica d'informació per totes les persones que viatgin al país: +41 58 464 44 88 (tots els dies, de 6 a 23h).
Si teniu símptomes de la malaltia després d'entrar a Suïssa, seguiu les indicacions a la pàgina " Procediment per a símptomes i possibles infeccions".
Aquesta és la millor manera de protegir-se a si mateix i als altres.
Finalment, us recomanem consultar l'article " Restriccions als viatges fora de Catalunya i informació sobre viatges al país " elaborat pel Departament d'Acció Exterior, Relacions Institucionals i Transparència de la Generalitat de Catalunya.